אנדריי פילאבסקי

אנדריי בוריסוביץ' פילאבסקי (באוקראינית: Андрій Борисович Пилявський; נולד ב-4 בדצמבר 1988 בקייב) הוא כדורגלן אוקראיני המשחק בעמדת הבלם והקשר האחורי בזוריה לוהנסק.

קריירה
פילאבסקי התחיל את הקריירה שלו במועדון שכונתי בקייב. בשנת  עבר למחלקת הנוער של שחטאר דונצק, אך לא זכה להגיע לקבוצה הבוגרת, ובגיל 17 עבר לארסנל קייב. עם הגעתו, הוא נשלח לשחק בקבוצת המילואים שממנה הגיע לקבוצה הראשונה, אבל אחרי כמה שבועות נפצע והושבת לחצי שנה. בסוף תקופת ההחלמה שוחרר מהמועדון. לאחר שלא זכה לדקות משחק גם בנאפקום ברובארי, עבר בשנת  לניווה ויניצה איתה העפיל לליגה השנייה.

בדצמבר  הגיע פילאבסקי לישראל וחתם במכבי חיפה. עד מהרה השתלב במועדון ובעונתו הראשונה זכה עם המועדון באליפות והגיע לגמר גביע המדינה. ב-27 ביולי 2011 נפצע פילאבסקי במשחק נגד מריבור במסגרת מוקדמות ליגת האלופות, ולאחר מכן הושאל לבית"ר ירושלים. כאשר חזר מהפציעה מצא את מקומו בהרכב ועזר לקבוצה להישאר בליגה. בעונת  חזר למכבי חיפה, וב-17 במרץ 2013 כבש את שערו הראשון בליגת העל, שער הניצחון (0-1) בדקה ה-95 מול בני יהודה תל אביב. ב-17 במאי 2014 שוחרר ממכבי חיפה, וחתם בזוריה לוהנסק מליגת העל האוקראינית. ב-10 בפברואר 2016 עבר למועדון הרוסי רובין. ב-28 ביולי 2016 הושאל לוורסקלה פולטבה. בפברואר 2017 הושאל לזוריה לוהנסק. 

בפברואר 2014 זומן פילאבסקי לראשונה לסגל נבחרת אוקראינה וב-18 בנובמבר 2014 השתתף במשחק ידידות נגד נבחרת ליטא.

תארים
אליפות ישראל:

קישורים חיצוניים

 עמוד השחקן באתר כדורגל אוקראיני (אוקראינית \ רוסית)

כדורגלנים אוקראינים
בלמי כדורגל אוקראינים
קייב: כדורגלנים
כדורגלני ארסנל קייב
כדורגלני מכבי חיפה
כדורגלני בית"ר ירושלים
כדורגלני זוריה לוהנסק
כדורגלני רובין קאזאן
כדורגלני וורסקלה פולטבה
כדורגלני נבחרת אוקראינה
אוקראינים שנולדו ב-1988